TTCL ปีนี้สดใสกว่าปีก่อนธุรกิจโรงไฟฟ้าถ่านหินหนุน
บล.เมย์แบงก์ กิมเอ็ง แนะนำ ซื้อ TTCL ปีนี้เริ่มมีปัจจัยหนุนจากช่วงต้นปีที่รับงานใหม่แล้ว 2 งาน และคาดว่าจะได้งานใหม่เพิ่มเติมในไตรมาส 2/58 อย่างต่อเนื่อง ซึ่งจะหนุนความแข็งแกร่งของ Backlog และสะสม Secured Revenue ในอนาคตตให้สูงขึ้น และคาดว่า TTCL จะเห็นความชัดเจนของ MOA โรงไฟฟ้าฟ้าถ่านหินในเมียนมาร์ในไตรมาส 2/58 นี้ซึ่งเป็น catalyst ให้กับหุ้น
3 เม.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (3 เม.ย.) ว่า ยังคงชอบบริษัท โตโย-ไทย คอร์ปอเรชั่น จำกัด (มหาชน) หรือ TTCL และให้คำแนะนำ ซื้อ ราคาเป้าหมายปี 2558 เท่ากับ 36.70 บาท/หุ้น โดยประเมินว่า TTCL ได้ผ่านพ้นจุดต่ำสุดไปแล้วในปี 2557
ขณะที่ปีนี้เริ่มมีปัจจัยหนุนจากช่วงต้นปีที่รับงานใหม่แล้ว 2 งานมูลค่า 10,500 ล้านบาทและคาดว่าจะได้งานใหม่เพิ่มเติมในไตรมาส 2/58 อย่างต่อเนื่องมูลค่า 6,000 ล้านบาทซึ่งจะหนุนความแข็งแกร่งของ Backlog และสะสม Secured Revenue ในอนาคตตให้สูงขึ้น และคาดว่า TTCL จะเห็นความชัดเจนของ MOA โรงไฟฟ้าฟ้าถ่านหินในเมียนมาร์ในไตรมาส 2/58 นี้ซึ่งเป็น catalyst ให้กับหุ้น
 
Bidding Proposal ในมือ 1.2 แสนล้านบาท: ณ วันที่ 31 มี.ค. 58 TTCL มี Bidding Proposal ในมือที่เท่ากับ 120,900 ล้านบาท โดยงานที่มีมูลค่าสูงที่สุดคืองานโรงไฟฟ้ามูลค่า 63,375 ล้านบาท (52% ของ Bidding รวม) งานปิโตรเคมี 53,950 ล้านบาท (45% ของ Bidding รวม) และงานอื่น ๆ 3% และหากแบ่งตาม location จะเป็นสัดส่วนต่างประเทศ : ในประเทศที่  84:16 โดยงานที่มีมูลค่าสูงที่สุดใน Bidding ยังคงเป็นงานโรงไฟฟ้าถ่านหินในประเทศเมียนมาร์ที่มีมูลค่าโครงการไม่น้อยกว่า 50,000 ล้านบาท
 คาดในไตรมาส 2/58 ได้งานใหม่เพิ่มเติมรวมทั้งความชัดเจนของ MOA: หลังจากที่ TTCL ได้งานใหม่ในเดือน มี.ค. คืองานผันน้ำทะเลเป็นน้ำจืด เฟสที่ 2 ในประเทศ กาตาร์ มูลค่าโครงการ 7,300 ล้านบาทและรวมงานในประเทศก่อนหน้านี้ทำให้ยอดงานใหม่ของปีนี้เท่ากับ 10,500 ล้านบาท และคาดว่าในไตรมาส 2/58 นี้ TTCL จะได้งานใหม่เป็นโรงงานเคมีในประเทศสาธารณรัฐประชาธิปไตยประชาชนลาว มูลค่าโครงการประมาณ 6,000 ล้านบาท นอกจากนี้คาดว่า TTCL จะได้ความชัดเจนเรื่อง  MOA ของโรงไฟฟ้าถ่านหินในประเทศเมียนมาร์ขนาด 1,280 MW ประเมินว่าด้วยงานที่มีขนาดใหญ่และ TTCL เป็นผู้ถือหุ้นใหญ่ในโครงการนี้ ดังนั้นจะเป็นปัจจัยหนุนการเติบโตของบริษัทในช่วง 3 ปีข้างหน้าอย่างโดดเด่น 
Backlog ในมือ 35,030 ล้านบาท Secured Revenue  78% และมีโอกาสเพิ่มขึ้น: ปัจจุบัน TTCL มี Backlog ในมือเท่ากับ 35,030 ล้านบาท โดยหากแบ่งตามประเภทงานจะเป็นงานปิโตรเคมี 44% งานโรงไฟฟ้า 34% งานโรงปุ๋ยและอื่นๆ 22% และหากแบ่งตาม location จะเป็นงานในประเทศ : ต่างประเทศ เท่ากับ 35 : 65 และจาก Backlog ในมือที่มีอยู่ประมาณ 16,500 ล้านบาทจะบันทึกเป็นรายได้ในปีนี้ ส่วนทีเหลือทยอยบันทึกในปี 2559-2561 โดยคงประมาณการรายได้ที่ 21,017 ล้านบาท (เพิ่มขึ้น 7% จากปีก่อน) มี Secured Revenue ที่ 78% และกำไรสุทธิที่ 651 ล้านบาท (เพิ่มขึ้น 41.4% จากปีก่อน) บนสมมติฐานของอัตราการทำกำไรขั้นต้นเฉลี่ยที่ 7.7%
คำแนะนำ ซื้อ ราคาเป้าหมาย 12 เดือน 36.70 บาท/หุ้น: คงคำแนะนำ ซื้อ ราคาเป้าหมาย 12 เดือนเท่ากับ 36.70 บาท/หุ้นจากประเมินมูลค่าธุรกิจรับเหมาก่อสร้างที่ 30.50 บาท/หุ้นด้วยวิธี PER ที่ 25.5 เท่า (0.5SD ย้อนหลัง 7 ปี) และมูลค่าจากธุรกิจไฟฟ้า 6.20 บาท/หุ้น โดยมองการลงทุนใน TTCL เป็นการลงทุนระยะยาวที่ต้องมองที่ธุรกิจโรงไฟฟ้าถ่านหินเพิ่มขึ้นและคาดปี 2557 เป็นปีที่ต่ำที่สุดไปแล้ว 